ડાર્ક ચોકલેટમાં ચરબી તરીકે માત્ર કોકો બટર જ હોય છે, દુધ કે બીજી કોઈ ચરબી હોતી નથી. એટલે કે એમાં વધારાની ઉમેરેલી ચરબી નથી હોતી પણ કોકોમાં રહેલી કુદરતી ચરબી હોય છે, જે વજન વધારવામાં બહુ ભાગ ભજવતી નથી. પણ જો ચોકલેટમાં ફુલક્રીમ મીલ્ક હોય કે બીજી કોઈ ચરબી ઉમેરવામાં આવી હોય તો તેની હાનીકારક અસર જરુર થશે. હાનીકારક કૉલેસ્ટરોલ ડાર્ક ચોકલેટ ખાવાથી વધતું નથી એવા હરખાવા જેવા સમાચાર હોવા છતાં એ યાદ રાખવું જોઈએ કે ડાર્ક ચોકલેટ પણ કૅલરીથી ભારોભાર લદાયેલો ખોરાક છે. આથી એનાથી હાર્ટઍટેકનું જોખમ નહીં હોય તો પણ શરીરમાં વધારાની કૅલરી પ્રવેશે છે તેનું ધ્યાન રાખવું જરુરી છે.